b'\n_START_ARTICLE_\nNikolaj Taveli\xc4\x87\n_START_SECTION_\n\xc5\xbdivljenje\n_START_PARAGRAPH_\nNikolaj Taveli\xc4\x8d se je rodil v plemi\xc5\xa1ki dru\xc5\xbeini, najverjetneje v \xc5\xa0ibeniku okrog 1340. K fran\xc4\x8di\xc5\xa1kanom je vstopil v Bribirju, ki je bilo sede\xc5\xbe velika\xc5\xa1ke rodovine \xc5\xa0ubi\xc4\x8dev. Okrog 1365 je bil posve\xc4\x8den v duhovnika. _NEWLINE__NEWLINE_Najprej je kot fran\xc4\x8di\xc5\xa1kanski duhovnik in misionar od\xc5\xa1el v Bosno okrog 1372 spreobra\xc4\x8dat bogumile, kjer je s skupino sobratov uspe\xc5\xa1no deloval bolj z zgledom kot z besedo. Bogumili so namre\xc4\x8d zahtevali revno Cerkev \xe2\x80\x93 takratni fran\xc4\x8di\xc5\xa1kani pa so se ravno v ubo\xc5\xa1tvu odlikovali. Frater Jernej Alverenski, vikar bosenskega vikariata, je na spodbujanje Gregorja XI. 1372 zbral iz raznih narodov \xc5\xa1estdeset zglednih fran\xc4\x8di\xc5\xa1kanov v ta namen in med njimi tudi mladega Nikolaja. Bili so tako uspe\xc5\xa1ni, da se je v kratkem \xc4\x8dasu vrnilo nazaj v katoli\xc5\xa1ko Cerkev \xc4\x8dez petdeset tiso\xc4\x8d bogumilov. _NEWLINE__NEWLINE_1384 - po dvanajstih let misijonarjenja v Bosni je od\xc5\xa1el v Palestino; skupaj z njim so potovali Deodat Aribert, Peter Narbonski in \xc5\xa0tefan Kunejski  _NEWLINE_V Jeruzalemu je Nikolaj s tovari\xc5\xa1i delal v gosti\xc5\xa1\xc4\x8du za romarje in pri Bo\xc5\xbejem grobu. Njihova naloga je bila, da na svetih krajih opravljajo bogoslu\xc5\xbeje, stre\xc5\xbeejo romarjem in s kr\xc5\xa1\xc4\x8dansko ljubeznijo sku\xc5\xa1ajo pridobiti mohamedance, med katerimi so \xc5\xbeiveli kot manj\xc5\xa1ina, za kr\xc5\xa1\xc4\x8danstvo. Hrvat Nikolaj, Italijan \xc5\xa0tefan ter Francoza Deodat in Peter so v ta namen veliko molili in se pokorili; ve\xc4\x8dkrat so se posvetovali tudi z drugimi sobrati, kako bi oznanjali evangelij mohamedancem, ki so bili nestrpni do kristjanov \xe2\x80\x93 poleg tega pa so takrat imeli \xc5\xa1e vso oblast v svojih rokah ter je bil islam dr\xc5\xbeavna vera z vso mo\xc5\xbeno za\xc5\xa1\xc4\x8dito. Skupaj z dvema teologoma so sestavili kratko katehezo, v kateri so prikazali, katere so po njihovem mnenju prednosti Kristusove vere pred Mohamedovo, kot povzema njihov \xc5\xbeivljenjepisec Antonio Borrelli:_NEWLINE__NEWLINE_Opravljati apostolsko delo z muslimani je bilo takoreko\xc4\x8d brezplodno, saj so videli korenitost njihove vere, ki je bila zaprta za kakr\xc5\xa1enkoli medverski pogovor. Kljub temu pa so manj\xc5\xa1i bratje sklenili, da bodo ponesli evangelij mohamedancem: razlo\xc5\xbeili bodo javno kr\xc5\xa1\xc4\x8danske \xc4\x8dlene vere in jih soo\xc4\x8dili z islamskimi. Ko so se posvetovali z dvema bogoslovcema, so pripravili povzetek. V njem so na podroben in bogat na\xc4\x8din na\xc5\xa1teli zgodovinske in teolo\xc5\xa1ke podatke; na ta na\xc4\x8din so izpostavili kr\xc5\xa1\xc4\x8dansko u\xc4\x8denje in zavrnili islamsko.\n_START_SECTION_\nSmrt in \xc4\x8de\xc5\xa1\xc4\x8denje\n_START_PARAGRAPH_\n11. novembra 1391 so se napotili torej k Omarjevi mo\xc5\xa1eji; ker tam voditelja Saracenov niso na\xc5\xa1li, so od\xc5\xa1li na njegov dom in njemu ter njegovim svetovalcem pojasniti, so v zmoti \xe2\x80\x93 da pa je Kristusov nauk pravilen in edino zveli\xc4\x8daven. Poleg tega je navzo\xc4\x8dim muslimanom razlagal, da njihov prerok ni bil nikakr\xc5\xa1en svetnik, ampak trgovec in prevarant, ki da se ne da primerjati z Jezusom, ki je govoril resnico, \xc5\xbeivelj skromno in \xc4\x8disto \xc5\xbeivljenje, ter svoj nauk potrjeval s \xc4\x8dude\xc5\xbei. To so kadi in navzo\xc4\x8di mohamedanci razumeli kot najhu\xc5\xa1o mo\xc5\xbeno \xc5\xbealitev; kadija je ta - po njegovem mnenju predrznost - najprej presenetila, nato pa tako razjezila, da je dal Nikolaja in njegove tovari\xc5\xa1e na zahtevo mno\xc5\xbeice takoj obsoditi na smrt, in jih zapreti v je\xc4\x8do. Tam so jih slekli, jih pretepali ter zlostavljali; med mu\xc4\x8denjem so prebili tri dni in tri no\xc4\x8di brez jedi in pija\xc4\x8de._NEWLINE_ _NEWLINE_14. novembra je pri\xc5\xa1el iz Gaze emir, pred katerim so ponovili ves postopek in zahtevali, da se fran\xc4\x8di\xc5\xa1kani odpovedo Kristusu ter sprejmejo Mohameda, kar pa so soglasno odklonili. Sedaj je tudi civilno sodi\xc5\xa1\xc4\x8de potrdilo smrtno obsodbo. Razdivjana drhal jih je 14. novembra 1391 razrezala na ko\xc5\xa1\xc4\x8dke in jih vrgla na grmado, a se jih ogenj ni dotaknil. Da bi kristjani ne na\xc5\xa1li njihovih trupel in jih za\xc4\x8deli po svetni\xc5\xa1ko \xc4\x8dastiti, so jih mohamedanci po neuspelem poskusu, da bi jih se\xc5\xbegali, nekje skrivaj zakopali. _NEWLINE__NEWLINE_Pri mu\xc4\x8deni\xc5\xa1ki smrti je bilo zraven gvardijana Gerarda Calveta \xc5\xa1e dvanaest fran\xc4\x8di\xc5\xa1kanov, ki so podpisali poro\xc4\x8dilo o pogumni smrti svojih sobratov, ki so ga poslali na ve\xc4\x8d naslovov: v \xc5\xa0ibenik, Leipzig, Vatikan in \xc5\xa1e drugam. Kmalu so nastali tudi \xc5\xbeivljenjepisi. V ljubljanski fran\xc4\x8di\xc5\xa1kanski knjii\xc5\xbenici hranijo latinski rokopis iz leta 1777, ki ga je napisal fran\xc4\x8di\xc5\xa1kan Maver Fajdiga. Kristjani so njega in tovari\xc5\xa1e \xc5\xbee od vsega za\xc4\x8detka \xc4\x8dastili kot mu\xc4\x8dence.\n_START_SECTION_\nBeatifikacija in kanonizacija\n_START_PARAGRAPH_\nO mu\xc4\x8deni\xc5\xa1tvu govori tudi apostolski odlok Pavla VI., s katerim podeljuje svetni\xc5\xa1ke \xc4\x8dasti Nikolaju Taveli\xc4\x8du in njegovim sotovari\xc5\xa1em mu\xc4\x8dencem,:_NEWLINE_V govoru jih je krepilo upanje, da bodo poslu\xc5\xa1alec in jeruzalemski muslimani, obsjani z Bo\xc5\xbejo lu\xc4\x8djo, sprejeli \xc4\x8de\xc5\xa1\xc4\x8denje enega Boga in njegovega Sina, Jezusa Kristusa, zveli\xc4\x8darja ljudi. Obenem jih je vodil nekak\xc5\xa1en zanos in \xc5\xbear, da bi za resni\xc4\x8dnost kr\xc5\xa1\xc4\x8danske vere pretrpeli mu\xc4\x8deni\xc5\xa1tvo._NEWLINE_Samo njegovo \xc4\x8de\xc5\xa1\xc4\x8denje je na pro\xc5\xa1njo \xc5\xa1ibenskega \xc5\xa1kofa Fosca odobril in potrdil Leon XIII. 6. junija 1889, ker so Nikolaja od vseh \xc5\xa1tirih mu\xc4\x8dencev v njegovi domovini najbolj \xc4\x8dastili. _NEWLINE_Pavel VI. ga je pri\xc5\xa1tel med svetnike v Rimu, 21. junija 1970, ne le njega, ampak tudi njegove tri tovari\xc5\xa1e mu\xc4\x8dence.  Kanonizacije se je udele\xc5\xbeilo veliko romarjev iz Jugoslavije, zlasti pa s Hrva\xc5\xa1kega. Menijo, da je pri\xc5\xa1lo iz vsega sveta \xc4\x8dez 20.000 Hrvatov._NEWLINE__NEWLINE_Nikolaj je prvi uradno kanonizirani hrva\xc5\xa1ki svetnik in zavetnik hrva\xc5\xa1kega ljudstva.'